קסאם

רקטת קסאם משוגרת מ[[עזה, דצמבר 2008]]
שאריות של שלוש רקטות קסאם
התרעת צבע אדום ונפילות רקטות קסאם ב[[שדרות, 2007]]
אוסף רקטות קסאם שנחתו בעיר [[שדרות]]
נזק שנגרם לבית ב[[שדרות מרקטת קסאם]]
רקטת קסאם שנורתה מ[[רצועת עזה ונחתה באזור אשקלון]]
מדבקת מקרר ועליה הנחיות [[פיקוד העורף לאזרחים בעת ירי קסאם]]
מספר הרקטות שנורו מרצועת עזה על פי שנים

קסאם היא רקטת קרקע-קרקע פשוטה העשויה צינור מתכת ומלאה חומר נפץ. הדלק של המנוע הרקטי שלה (מנוע דלק מוצק) מורכב מתערובת של סוכר ואשלגן חנקתי. התערובת בוערת בקצב מהיר ויוצרת גזים בכמות גדולה, וכך משגרת את הרקטה. 

הרקטה פותחה על ידי ארגון הטרור חמאס ומיוצרת ברצועת עזה. הרקטה קרויה על שמו של עז א-דין אל-קסאם בשל היותו סמל במלחמה נגד עלייתם של היהודים בארץ ישראל בשנים שקדמו לקום המדינה היהודית. 

הרקטה משמשת את ארגוני הטרור הפלסטינים בעיקר לירי על יישובים ישראליים, בעוטף עזה ומעבר לו. לפני ביצוע תוכנית ההתנתקות שימשה לירי על יישובי גוש קטיף. רקטות הקסאם הראשונות היו עשויות מעמודים של תמרורים.

אף שמדובר ברקטה פרימיטיבית, בעלת טווח קצר ודיוק נמוך מאוד, המספר הרב של הפעמים שבהם שוגרו רקטות קסאם לעבר ריכוזי אוכלוסייה אזרחית בישראל הביא לקורבנות בנפש. ירי של רקטות קסאם הנופל בתוך אזור מאוכלס יכול לגרום לבהלה ובמקרי קיצון אף להלם קרב וכתוצאה מכך לקושי בתפקוד היום-יומי של התושבים. היישובים הסובלים ביותר מירי רקטות קסאם הם העיר שדרות, הקיבוצים והמושבים בעוטף עזה, ויישובי גוש קטיף עד לפינויו. רוב הקורבנות בנפש ורוב הנזקים לרכוש הם בשדרות.

העלות הנמוכה (1,000$ בשנת 2021) מהווה אתגר כלכלי מול ירוט של כיפת ברזל העולה כ-70,000$.

==מאפייני הרקטה==
לרקטת הקסאם המקורית היו שלושה דגמים. בנוסף אליהם ייצרו וייבאו ארגוני הטרור הפלסטינים השונים רקטות אחרות. להלן טבלה המרכזת את דגמי הרקטות העיקריים הנורים אל עבר ישראל.

{| class="wikitable"
|+ דגמים של רקטות קסאם לעומת רקטת גראד תקנית ("קטיושה")
|-
! !! קסאם 1 !! קסאם 2 !! קסאם 3 !! קודס 101 !! גראד 122 מ"מ
|-
!אורך (ס"מ) 
| 79 || 180 || 200+ || 230 || 287
|-
!קוטר (מ"מ) 
| 60 || 150 || 170 || 126.5 || 122
|-
!משקל (ק"ג) 
| 5.5 || 32 || 90 || ? || 66
|-
!משקל חומר הנפץ (ק"ג)
| 0.5 || 5–7 ||10–20 || ? || 23
|-
!טווח מרבי (ק"מ)
| 3 || 8 || 10 || 13–16 || 40
|}

בנוסף ל"קסאם" המקורי, פיתחו ארגוני הטרור רקטות שונות:
* החמאס - קסאם 1, 2, 3
* הג'יהאד האיסלאמי - אל קודס 1, 2, 3 ואל קודס 101
* ועדות ההתנגדות העממית - אל נאסר 1 ,2, 3, 4, רקטת סיג'יל 
* פת"ח/תנזים - סרייה, אל כפאח, ג'נין-1

באמצעי תקשורת בישראל אין מבחינים בדרך כלל בין סוגי הרקטות, אלא מכנים את כל הרקטות הפלסטיניות תלולות-המסלול "קסאם", המשמש את כל סוגי הרקטות הבינוניות התקניות הנורות על ישראל.

== היסטוריה ==
ארגוני הטרור הפלסטינים ברצועת עזה החלו להשתמש בירי תלול מסלול כנגד מטרות ישראליות ב-30 בינואר 2001, בחודשים הראשונים נעשה שימוש בפצצות מרגמה, בעיקר לעברם של נצרים ושל יישובי גוש קטיף. ירי קסאם מרצועת עזה החל מאוחר יותר באותה שנה, הירי המתועד הראשון של רקטת קסאם לעבר מטרות בישראל התרחש ב-16 באפריל 2001, לעבר שדרות, במקרים רבים סווג הירי בתחילה כירי של פצצות מרגמה ולכן לא ניתן לקבוע בוודאות מתי הוחל בשיגור רקטות קסאם.

לאחר נסיגת צה"ל מרצועת עזה ומציר פילדלפי בפרט, החלו ארגוני הטרור הפלסטיניים ובראשם חמאס להבריח רקטות גראד ורקטות גראד משופרות תקניות, היכולות להגיע לטווחים של כ-40 ק"מ. בעקבות ההצטיידות המסיבית ברקטות התקניות, שהתגלו כעדיפות עשרות מונים על פני רקטות הקסאם המאולתרות, קטן באופן ניכר ייצור וירי רקטות הקסאם, אך גדל באופן ניכר ירי רקטות הגראד, שהתרחב גם אל עבר אשקלון, באר שבע ואשדוד. בעשור השני של המאה ה-21 הצטיידו ארגוני הטרור ברקטות קרקע-קרקע ארוכות טווח, המסוגלות להגיע גם לתל אביב וירושלים. חלק מן הרקטות הן מייצור עצמי וחלק הוברחו לרצועה על ידי איראן (כגון רקטות הפג'ר וה-M-302). בשל ההצטיידות ברקטות עדיפות אלו, פחת השימוש ברקטות הקסאם המקוריות. עם זאת, עדיין נהוג לכנות רקטות קצרות-טווח המשוגרות מעזה בשם "קסאמים".

אחת מסיסמאות המחאה נגד תוכנית ההתנתקות הייתה: "היכונו לביאת הקסאם".

== רשימת אירועי ירי רקטות בולטים ==

בשנים 2001–2014 נורו לעבר ישראל אלפי רקטות, חלק ניכר מדגמי הקסאם. מהירי נהרגו 44 בני אדם, מתוכם 30 ישראלים, 4 עובדים זרים ו-10 פלסטינים שנפגעו בשוגג, ונפצעו מאות.

* ב-28 ביוני 2004 נפלה רקטת קסאם בסמוך לגן ילדים בשדרות, וגרמה לשני הרוגים ולתשעה פצועים. מאז נורו על שדרות ועל יישובים אחרים באזור, ביניהם אשקלון, נתיב העשרה, קיבוץ כרמיה מאות רקטות קסאם שגרמו לפצועים ולהרוגים.
* בספטמבר 2004 נרצחו שני ילדים, דורית אניסו בת השנתיים ויובל אבבה בן ה-4 מרקטות שירו מחבלי חמאס מג'באליה לעבר שדרות.<ref></ref> 
* בינואר 2005 נרצחה אלה אבקסיס בת ה-17 מפגיעת רקטה קסאם כאשר גוננה על אחיה הצעיר בן ה-10.
* ב-1 ביוני 2005 נפלו שלוש רקטות קסאם ביישובי צפון השומרון. היה זה הירי הראשון מיישובים ביהודה ושומרון. מאז נורו רקטות אל יישובים נוספים, ביניהם רם-און. גם הן גרמו לפצועים ולהרוגים.
* ב-14 ביולי 2005 נפלה רקטת קסאם במושב נתיב העשרה, וגרמה להרוגה.
* ב-28 במרץ 2006, יום הבחירות לכנסת השבע עשרה, נורו 2 רקטות קסאם ורקטת "קטיושה" (גראד 122 מ"מ) לעבר אשקלון. זהו הירי הראשון של רקטה תקנית קנויה מרצועת עזה.
* ב-4 ביולי 2006 רקטת קסאם בעלת טווח משופר פגעה בבית ספר במרכז העיר אשקלון. זו הייתה הפעם הראשונה שקסאמים נפלו באשקלון גופא.
* במאי 2007 החלו הפלסטינים לירות רקטות קסאם משופרות אל עבר ישראל.
* ב-11 בספטמבר 2007 לפנות בוקר שוגרה רקטת קסאם מבית חאנון ופגעה בבסיס הטירונים זיקים. הייתה זו הפעם השנייה בה נוחת קסאם במחנה, אולם לראשונה דווח על נפגעים. באירוע נפצעו 69 חיילי צה"ל, 4 באורח קשה, 7 באורח בינוני ועוד 58 באורח קל, כאשר הרוב נפגעו מרסיסים.
* בראשית שנת 2008 חלה עלייה תלולה בקצב ירי הרקטות מרצועת עזה, ועד ה-19 בפברואר שוגרו למעלה מ-400 רקטות.
* ב-27 בפברואר 2008 נורה מטח של כ-42 רקטות לעבר יישובי עוטף עזה ומכללת ספיר וגרם למותו של אדם אחד, לפצועים ולהפסקת חשמל באשקלון.
* החל מה-19 ביוני 2008 עקב הסכם ה"רגיעה", פחת מספר השיגורים באופן ניכר, אם כי לא פסק לחלוטין.
* ב-24 בדצמבר 2008, לאחר תום הרגיעה, חודש ירי הרקטות ליישובי עוטף עזה לרבות ירי מסיבי של עשרות רקטות ביום אחד. בתגובה לכך, יצא צה"ל למבצע עופרת יצוקה בעזה.
* מאז תום המבצע ועד ראשית מרץ 2011 נורו לעבר שטח ישראל 282 רקטות (נתון זה לא כולל רקטות שנורו לעבר ישראל ונפלו בשטח רצועת עזה).

בשנת 2008 אירע מקרה חריג, שבו חברי חוליה יהודים מיצהר שיגרו רקטת קסאם מאולתרת לעבר כפר ערבי. איש לא נפגע.

ב-26 ביוני 2023 ארגון טרור בשם גדודי אל-עיאש ניסה לשגר רקטת "קסאם 1" מג'נין לעבר מושב רם און במועצה אזורית גלבוע.

==ראו גם==
* גראד 122 מ"מ
* קטיושה
* התקפות רקטות פלסטיניות על ישראל מרצועת עזה
* מתקן שיגור (2008-2006) - פסל של גדעון גכטמן

==קישורים חיצוניים==

* [https://web.archive.org/web/20141230070356/http://www.idfblog.com/facts-figures/rocket-attacks-toward-israel/ סטטיסטיקה של התקפות רקטיות מעזה על ישראל]
* [http://www.terrorism-info.org.il/data/pdf/PDF_07_177_1.pdf איום הרקטות מרצועת עזה] - סיכום השימוש בנשק תלול מסלול מרצועת עזה בשנים 2007-2000, מאתר המרכז למורשת המודיעין.
* [https://web.archive.org/web/20070930181608/http://www1.idf.il/SIP_STORAGE/DOVER/files/9/34139.wmv שיגור רקטת קסאם] מתוך אתר צבא הגנה לישראל (קישור לארכיון האינטרנט)
* 
* [http://www.guardian.co.uk/news/video/2007/oct/25/inside.gaza תיעוד בווידאו של שיגור קסאם].
* [http://www.spiegel.de/international/world/0,1518,531578,00.html ביקור בבית חרושת לקסאם], המהדורה האנגלית של דר שפיגל, 29.1.2008.
* 

==הערות שוליים==

קטגוריה:רקטות ארטילריות
קטגוריה:טקטיקה ודרכי פעולה באינתיפאדה השנייה
קטגוריה:אמצעי לחימה עזתיים
קטגוריה:חמאס: אמצעי לחימה
קטגוריה:הרשות הפלסטינית: המצאות